SET ปิดลบ 2 จุด หลังไม่ผ่านแนวต้าน 1,680 จับตาศาลฯวินิจฉัยสูตรคำนวณส.ส.ปาร์ตี้ลิสพรุ่งนี้
SET ปิดลบ 2 จุด หลังไม่ผ่านแนวต้าน 1,680 จับตาศาลฯวินิจฉัยสูตรคำนวณส.ส.ปาร์ตี้ลิสพรุ่งนี้ โดยดัชนีปิดตลาดวันนี้ ที่ระดับ 1,671.31 จุด ลบ 2.17 จุด หรือ 0.13% มูลค่าการซื้อขาย 4.16 หมื่นล้านบาท
23 เม.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,671.31 จุด ลบ 2.17 จุด หรือ 0.13% มูลค่าการซื้อขาย 4.16 หมื่นล้านบาท
10 หุ้นกดดัชนีวันนี้

ด้านนายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) กล่าวว่า ตลาดหุ้นไทยวันนี้แกว่งแคบ โดยดัชนีฯยังไม่ผ่านแนวต้านสำคัญที่ 1,680 จุด แต่ปัจจัยบวกจากต่างประเทศค่อนข้างดี โดยเฉพาะราคาน้ำมันที่ปรับตัวขึ้น หลังจากมองว่าสหรัฐฯอาจจะยุติการผ่อนผัน 8 ประเทศนำเข้าน้ำมันจากอิหร่านในระหว่างการคว่ำบาตรอิหร่าน ซึ่งมีกำหนดสิ้นสุดวันที่ 2 พ.ค.นี้ ทำให้ Sentiment เป็นบวกต่อราคาน้ำมัน
อย่างไรก็ดี คงจะต้องติดตามท่าทีของกลุ่มโอเปกว่าจะมีเพิ่มกำลังผลิตน้ำมันมาชดเชยหรือไม่ โดยวันนี้ตลาดบ้านเราก็ได้หุ้น PTT และ PTTEP ขึ้นนำตลาดฯ
นอกจากนี้ ตลาดฯ ยังรอปัจจัยอื่นเข้ามาหนุนอีก โดยเฉพาะมาตรการกระตุ้นเศรษฐกิจของภาครัฐฯ ในประเด็นของการท่องเที่ยวจะช่วยหนุนได้มากแค่ไหน นอกจากนี้ต้องจับตาพรุ่งนี้ศาลรัฐธรรมนูญจะรับวินิจฉัยสูตรการคำนวนส.ส.แบบบัญชีรายชื่อ (ปาร์ตี้ลิสต์) หรือไม่ เพราะจะมีผลต่อการจัดตั้งรัฐบาล
ด้านตลาดหุ้นในภูมิภาคเอเชียวันนี้เคลื่อนไหวในแดนบวกกันเป็นส่วนใหญ่ ตอบรับราคาน้ำมันที่ปรับตัวขึ้น
ส่วนแนวโน้มการลงทุนในวันพรุ่งนี้ (24 เม.ย.) นายวิจิตร กล่าวว่า ตลาดฯคงแกว่งแคบ แต่โมเมนตัมไม่ได้แย่ เพราะได้ราคาน้ำมันมาช่วยหนุน พร้อมให้แนวรับ 1,665 จุด ส่วนแนวต้าน 1,685 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTTEP มูลค่าการซื้อขาย 2,997,872.25 ล้านบาท ปิดที่ 136.50 บาท เพิ่มขึ้น 2.50 บาท
PTT มูลค่าการซื้อขาย 2,971,511.45 ล้านบาท ปิดที่ 49.50 บาท เพิ่มขึ้น 0.25 บาท
PTTGC มูลค่าการซื้อขาย 1,562,491.10 ล้านบาท ปิดที่ 70.75 บาท ลดลง 0.50 บาท
SCC มูลค่าการซื้อขาย 1,251,505.20 ล้านบาท ปิดที่ 454.00 บาท ลดลง 4.00 บาท
IVL มูลค่าการซื้อขาย 1,000,874.28 ล้านบาท ปิดที่ 47.50 บาท ลดลง 0.75 บาท
ตลาดหุ้นเอเชีย
